**ข่าวประชาสัมพันธ์**

**เอสซีจี โฮม จับมือ เซย์ซอน เครดิต ปล่อยสินเชื่อผ่านดิจิทัลเพื่อผู้รับเหมาและร้านค้าวัสดุก่อสร้าง ตอบโจทย์ผู้ประกอบการรายย่อยเสริมสภาพคล่องทางการเงิน อนุมัติไว ไม่ต้องค้ำประกัน**

**เมื่อเร็ว ๆ นี้** บริษัท เอสซีจี ดิสทริบิวชั่น จำกัด ในธุรกิจซีเมนต์และผลิตภัณฑ์ก่อสร้าง เอสซีจี และ บริษัท สยาม เซย์ซอน จำกัดผู้นำบริการด้านการเงิน ได้ลงนามความร่วมมือเพื่อให้บริการด้านการเงินในรูปแบบดิจิทัล แก่ผู้ประกอบการวัสดุก่อสร้างในประเทศไทยอย่างครบวงจร โดยชูจุดเด่นวงเงินสูง อนุมัติไว ไม่ต้องค้ำประกัน เพื่อตอบโจทย์ผู้รับเหมาและผู้ประกอบการวัสดุก่อสร้าง



ความร่วมมือครั้งนี้เป็นการนำจุดแข็งของบริษัท เอสซีจี ดิสทริบิวชั่น จำกัด ซึ่งเป็นผู้นำด้านการจัดจำหน่ายซีเมนต์ ผลิตภัณฑ์ก่อสร้าง และบริการเรื่องการทำบ้านแบบครบวงจร ภายใต้แบรนด์เอสซีจี โฮม และร้านผู้แทนจำหน่ายที่ครอบคลุมอยู่ทั่วประเทศ ร่วมกับ บริษัท สยาม   
เซย์ซอน จำกัด ผู้ให้บริการด้านการเงิน SAISON CREDIT (เซย์ซอน เครดิต) รูปแบบ FinTech มาช่วยส่งเสริมและผลักดันธุรกิจด้านการรับเหมาก่อสร้างด้วยการให้บริการทางการเงินในรูปแบบดิจิทัล ผ่านเครือข่ายผู้แทนจำหน่ายทั้งรายใหญ่และรายย่อย รวมไปถึงกลุ่มผู้รับเหมาก่อสร้างและผู้เกี่ยวข้องใน Ecosystem

บริการเซย์ซอน เครดิต ช่วยให้ผู้รับเหมาและผู้ประกอบการร้านวัสดุก่อสร้างรายย่อยสามารถเข้าถึงบริการทางการเงินที่หลากหลายได้สะดวกมากขึ้น อาทิ สินเชื่อโปรเจกต์ไฟแนนซ์ สินเชื่อการค้าสำหรับร้านวัสดุก่อสร้าง เป็นต้น ซึ่งจะช่วยเสริมสภาพคล่องทางการเงิน เพิ่มศักยภาพและความสามารถในการแข่งขันให้กับผู้ดำเนินธุรกิจที่เกี่ยวข้องกับวงการก่อสร้าง นอกจากนี้ ในอนาคต สยาม เซย์ซอน ยังวางแผนขยายธุรกิจไปยังกลุ่มเป้าหมายอื่น ๆ อีกด้วย

**ร้านค้าวัสดุก่อสร้างและผู้รับเหมาที่สนใจสมัครบริการสินเชื่อด้านการเงิน SAISON CREDIT เพื่อซื้อสินค้าวัสดุก่อสร้างกับร้านผู้แทนจำหน่ายในเครือข่าย ธุรกิจซีเมนต์และผลิตภัณฑ์ก่อสร้างของเอสซีจี ทั่วประเทศ โดยมีระยะเวลาปลอดดอกเบี้ยสูงสุด 45 วัน ให้เครดิตสูงสุด 60 วัน หรือเลือกผ่อนชำระ 3 เดือน หรือ 6 เดือน พร้อมทั้ง  
โปรโมชันต่าง ๆ ตลอดปี ติดต่อได้ที่ โทร 02 586 3021** [**www.siamsaison.com**](http://www.siamsaison.com)**, Line Official @info\_siamsaison**

-----------------------------------------------------------------------

**สำหรับบรรณาธิการ**

บริษัท สยาม เซย์ซอน จำกัด เกิดขึ้นจากความร่วมมือของการร่วมทุนจาก บริษัท เอสซีจี อินเตอร์เนชั่นแนล คอร์ปอเรชั่น จำกัด (บริษัท เอสซีจี เทรดดิ้ง จำกัดเดิม) ในธุรกิจซีเมนต์และผลิตภัณฑ์ก่อสร้าง เอสซีจี เชี่ยวชาญด้านการขายและการตลาดธุรกิจในไทยและต่างประเทศ บริษัท มิตซุย แอนด์ คัมปะนี (ไทยแลนด์) จำกัด

ผู้จัดจำหน่ายผลิตภัณฑ์หลากหลายจากประเทศญี่ปุ่น และบริษัท เครดิต เซย์ซอน จำกัด ผู้ให้บริการบัตรเครดิตชั้นนำในประเทศญี่ปุ่น

เมื่อปี 2561 และในปี 2564 สยาม เซย์ซอนได้เพิ่มเงินลงทุนสำหรับเพิ่มวงเงินสินเชื่อให้มากขึ้น เพื่อเป็นทางออกให้กับผู้ประกอบการให้ก้าวผ่านสถานการณ์ปัจจุบันไปได้ พร้อมกับพัฒนาเทคโนโลยีการบริการให้ตอบรับกลุ่มลูกค้าที่หลากหลายมากขึ้น สำหรับเป้าหมายในอนาคต สยาม เซย์ซอนตั้งเป้าขยายฐานลูกค้าไปยังงานโครงการจากหน่วยงานรัฐบาล ออกแบบผลิตภัณฑ์ทางการเงินรูปแบบใหม่เพื่อกลุ่มลูกค้าใหม่ ๆ นอกจากนี้ยังวางแผนร่วมมือกับแพลตฟอร์มและคู่ค้าที่มีความหลากหลาย โดยมีจุดมุ่งหมายเพื่อสนับสนุนและส่งเสริมธุรกิจของผู้ประกอบการวงการก่อสร้างของไทยให้เติบโตอย่างมั่นคงและยั่งยืน